
	ACTA 


	Expedient núm.: 
	Òrgan col·legiat: 

	JGL/2020/44 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	30 de novembre de 2020 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/43 de la Junta de Govern Local de la sessió duta a terme el dia 23 de novembre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 1610/2020. Llicència d'obertura d'una activitat de fisioteràpia, salut i benestar, 

	Favorable
	Tipus de votació: unanimitat

	Vista la sol·licitud de llicència municipal d’obertura per a un centre de fisioteràpia, salut i benestar;
Considerant el que disposa la Llei 20/2009, de 4 de desembre, de prevenció i control ambiental de les activitats i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès pels Serveis Tècnics Municipals, de 29 d’octubre de 2020;
Atès que la Junta de Govern Local, del dia 9 de novembre 2020, adoptà una proposta de resolució que ha estat notificada a les persones interessades, les quals tenien un període de deu dies per presentar al·legacions, i vist que en aquest període no s’ha presentat cap reclamació;
Vist l’informe emès pels Serveis Tècnics Municipals, de 24 de novembre de 2020;
A proposta del regidor delegat de Medi Ambient, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència municipal d’obertura per a un centre de fisioteràpia, salut i benestar (annex III, epígraf 12.26) (exp. AA 701) i queden justificats tots els condicionants de la proposta de resolució.
2. Legitimar el titular per a l’execució de les obres i/o instal·lacions relatives a l’obertura, ampliació, modificació o reforma de l’establiment o realització de l’activitat a què es refereix.
3. Una vegada executades les obres i/o instal·lacions, requerir al titular de la llicència que ho comuniqui per escrit a l’Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s’han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d’alta fiscalment per exercir l’activitat.
4. Notificar aquests acords a la persona sol·licitant de la llicència i a aquelles que hagin comparegut en l’expedient i adjuntar una còpia segellada del projecte tècnic al peticionari.


	Expedient 1897/2020. Cinema París – sol·licitud certificat

	Desfavorable
	Tipus de votació: unanimitat

	Vista la sol·licitud de la sala Cinema París, en què demana un certificat que acrediti que la sala del cinema París i el bar que hi ha al mateix local continuen tancats, sense dur a terme cap activitat, degut a la situació sanitària ocasionada per la COVID-19;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda comunicar al sol·licitant que no es pot emetre el certificat sol·licitat ja que els bars, restaurants i cinemes actualment tenen permesa la seva obertura amb un control d'aforament.


ACTIVITATS INNÒCUES
	Expedient 1795/2020. Règim de comunicació – comerç al detall de productes de conveniència

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 22/2020
NIF: B67276188
Activitat: comerç al detall de productes de conveniència
Registre d’entrada: 2020-E-RC-2311 de 10 de novembre
Resolució: 10 de novembre de 2020.
Cal  que s’aporti/justifiqui els punts següents:
· No s’acredita l’existència d’aigua calenta sanitària.
· Pel que fa a la venda de pa:
· Atenent al Decret 333/1998 article 7.1, la superfície neta de venda destinada exclusivament a la comercialització de pa i derivats serà de 30 m2, com a mínim.
· Els establiments que no elaborin el pa i derivats que comercialitzen o que no siguin explotats directament pel fabricant mateix, hauran de poder-ne acreditar l'origen, per tal de garantir la responsabilitat sanitària del producte (Decret 333/1998).
· En el cas de les zones de cocció de productes semi-elaborats cal disposar dels equips i les instal·lacions necessaris i adequats a l’activitat com, per exemple: congeladors per a conservar el pa precuit, rentamans, zona de neteja d’estris, forn, sistema d’extracció de fums, etc.
· La manipulació i cocció del pa s’ha de realitzar en una àrea separada sense accés al públic. No s’accepta el forn darrera del mostrador de venda.
· Aquesta àrea separada ha de disposar del forn, el congelador, una taula i un rentamans pròxim.
· El rentamans ha d’estar equipat amb aixeta d’aigua calenta i freda de tancament no manual (pedal), dispensador de sabó fix i eixugamans d’un sol ús.
· Indicar on s’ubica l’espai per a productes i estris de neteja: dispositiu o armari tancat i identificat per a l’emmagatzematge de detergents, desinfectants i substàncies similars i el material de neteja i desinfecció.
· Indicar en quina zona i condicions s’emmagatzemaran les deixalles o brutícia de l’establiment i l’obrador de pa i com s’evitaran operacions creuades amb productes nets.
· Indicar quin espai es destina a vestidor del personal, instal·lació per guardar la roba i el calçat que estigui tancada i que eviti la contaminació. O mesures alternatives que s’adoptaran.
· Aportar justificació de la legalització de la instal·lació elèctrica.


AFERS SOCIALS
	Expedient 1907/2020. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar a la sol·licitant la targeta d’aparcament individual número 25207-2020-219-1572H.


	Expedient 1891/2020. Fons d'emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2017/00078 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de novembre, un ajut de dos-cents euros (200,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1893/2020. Fons d'emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00087 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de desembre, un ajut de tres-cents vuitanta-dos euros amb vuitanta cèntims (382,80 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 1894/2020. Revisió facturació aigua 4t trimestre de 2020 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge, corresponent al 4t trimestre de 2020, ja que deu tenir un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es tindrà en consideració la fuita d’aigua en el moment de fer la factura del 4t trimestre de 2020.


	Expedient 1879/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en el rebut de subministrament d'aigua potable d'ús domèstic d’un immoble;
Vist que l’Ordenança número 17, titulada Taxa per a la distribució d’aigua, preveu que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


	Expedient 1660/2020. Concessions d’aigua gratuïta

	Favorable
	Tipus de votació: unanimitat

	L'Agència Catalana de l'Aigua requereix a l'Ajuntament de Solsona la presentació de l'auto-declaració del cànon d'aigua de tots els consums reals o potencials d'aigua subministrats per l'Ajuntament de Solsona, com a titular de la xarxa d'aigües.
Atès que l'obligació de declarar inclou consums reals, encara que no s'hagin facturat,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al titular del subministrament que tot seguit s'indica que, a partir del proper exercici 2021, l'Ajuntament de Solsona emetrà la factura del cànon d'aigua i l'IVA corresponent:
- Entitat Municipal Descentralitzada de Canalda.


	Expedient 1784/2020. Eliminació taxa de recollida d’escombraries i de fracció orgànica de la facturació trimestral del consum d’aigua 

	Desfavorable
	Tipus de votació: unanimitat

	Vista la sol·licitud d’eliminació de la taxa de recollida d’escombraries i de fracció orgànica de la facturació trimestral del consum d’aigua d’un immoble que està actualment deshabitat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva petició atès que qui disposa de servei d'aigua disposa també del servei de recollida d'escombraries i està obligat a pagar trimestralment els rebuts.


	Expedient 1892/2020. Fons d'emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2019/00129 FS2020, i a proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda condonar la factura d'aigua d'un habitatge corresponent al 4t trimestre del 2019, per un import de cinquanta-tres euros amb noranta-tres cèntims (53,93 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 1856/2020. Trasllat de restes mortals 

	Favorable
	Tipus de votació: unanimitat

	Vista la sol·licitud de permís per traslladar les restes mortals d’un nínxol a un altre del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita un cop pagada la taxa establerta a l'ordenança corresponent.


	Expedient 1905/2020. Trasllat de restes mortals 

	Favorable
	Tipus de votació: unanimitat

	Vista la sol·licitud de permís per traslladar les restes mortals d’un nínxol a un altre del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita un cop pagada la taxa establerta a l'ordenança corresponent.


CONTRACTACIÓ
	Expedient 1869/2020. Contracte menor de subministrament – papereres als equipaments esportius municipals

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat d'Esports, en què es motiva la necessitat i idoneïtat d'efectuar un contracte menor de subministrament de 20 papereres als equipaments esportius municipals, amb codi CPV 34928480-6 "Contenidors i galledes de residus i deixalles";
Vist que la motivació que justifica la necessitat de contracte és la següent: és necessari adquirir 20 papereres model Mielek, de 70 litres, per a recollir les fraccions d’envasos, paper, orgànic i rebuig, en illes de recollida selectiva de residus, als equipaments esportius municipals. La proposta sorgeix del procés de participació ciutadana que va decidir destinar part del fons disponible a aquesta millora;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
Novatilu, SL, per un import de 5.284,37 €, IVA inclòs
Ecopint Bori, per un imports de 6.425,10 €, IVA inclòs
Construcciones La Carrasca, SL, per un import de 7.647,20 €, IVA inclòs;
Vist l’informe-proposta d’adjudicació del subministrament emès per l’arquitecta tècnica municipal, de data 27 de novembre de 2020, en el que esmenta "Una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per l’empresa Novatilu, SL, per un import de 4.367,25 €, i 917,12 € corresponents a l’IVA.";
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor de subministrament de 20 papereres als equipaments esportius municipals al contractista Novatilu, SL, amb CIF núm. B98197916, per un import de 4.367,25 € (sense IVA), més el 21% d'IVA, el que fa un import total de 5.284,37 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 9240 61900 per a l’exercici 2020.
Tercer. Designar com a responsable el tècnic de l’àrea de Medi ambient de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la present resolució a l'adjudicatari i als licitadors que han presentat pressupost.


CONVENIS
	Expedient 1042/2020. Conveni de col·laboració amb la Diputació de Lleida i la Fundació Futbol Club Barcelona, per la implementació del projecte Futbolnet a la ciutat de Solsona

	Favorable
	Tipus de votació: unanimitat

	Vist que la Junta de Govern Local en la sessió duta a terme el dia 13 de juliol de 2020, acordà aprovar el contingut del conveni de col·laboració entre la Diputació de Lleida, l'Ajuntament de Solsona i la Fundació Futbol Club Barcelona, per la implementació del projecte FutbolNet a la ciutat de Solsona, any 2020, i autoritzar a l’alcalde per signar-lo;
Vist que en el seu moment no es va poder signar l'esmentat conveni;
Vist que s’han modificat les dates per dur a terme el desenvolupament del projecte FutbolNet, a la ciutat de Solsona;
Vist que s’ha modificat el contingut de l’esmentat conveni;
A proposta del regidor delegat d’Esports,
La Junta de Govern Local, en virtut de les facultats que té delegades per decret d'Alcaldia 2019/2019, de 7 de juliol, i per unanimitat dels assistents, acorda aprovar el nou contingut del conveni de col·laboració entre la Diputació de Lleida, l'Ajuntament de Solsona i la Fundació Futbol Club Barcelona, per la implementació del projecte FutbolNet a la ciutat de Solsona i autoritzar a l'alcalde per signar-lo:
«Conveni de col·laboració entre la Diputació de Lleida, l'Ajuntament de Solsona i la Fundació Futbol Club Barcelona, per la implementació del projecte FutbolNet a la ciutat de Solsona
Reunits
D’una part, la Diputació de Lleida (en endavant la Diputació), amb domicili al C/ Carme, 26 (25071) Lleida, i NIF P2500000A, representada en aquest acte pel l’Il·lm. Sr. Joan Talarn i Gilabert, en la seva condició de President.
De l’altra part, l’Ajuntament de Solsona (en endavant l’Ajuntament), amb domicili a C/ Castell, 20 i NIF P2525700G, representat en aquest acte pel Sr. David Rodríguez González, en la seva condició d’Alcalde.
I de l’altra part, la Fundació Privada Futbol Club Barcelona (en endavant, Fundació Barça), amb domicili social a Barcelona (08028), C/ Arístides Maillol, s/n, i NIF G60627445, inscrita en el Registre de Fundacions Privades de la Generalitat de Catalunya amb el núm. 835, representada en aquest acte per la Sra. Maria Vallés i Segura, en la seva condició de Directora General, actuant en ús de les facultats que té conferides.
Les parts es reconeixen la competència i capacitat legal per a l’atorgament del present conveni i, en tal sentit,
Manifesten
I. La Diputació des de sempre, s’ha caracteritzat pel seu suport als Ajuntaments i consells comarcals perquè puguin desenvolupar la seva tasca amb eficiència, eficàcia i proximitat. Part d’aquest suport consisteix en promoure i enfortir els serveis esportius i socials que ofereixen les administracions locals i comarcals, i així facilitar que la població en general, i molt especialment, els nens i nenes del territori i els joves, en general, adquireixin l’esperit competitiu, el sentit de superació i esforç i els hàbits saludables que la pràctica de l’esport suposa.
II. L’Ajuntament, per la seva part, des de fa anys, dóna suport a les diferents manifestacions esportives que es desenvolupen a Solsona, i atesa la tradició al territori dels diferents campionats i competicions futbolístiques, ha col·laborat molt decididament perquè tots els equips de futbol del municipi, en les diferents categories, puguin practicar l’esport, participar en les diferents competicions i esdeveniments esportius i, en definitiva, promocionar, a nivell esportiu i social, la ciutat.
III. La Fundació Barça és una entitat sense ànim de lucre que té com a finalitats principals la difusió i promoció de la dimensió formativa, cultural i social del FC Barcelona dins la societat en general, tant a Catalunya, Espanya, com a nivell internacional. Així mateix la Fundació Barça pretén fomentar la integració social dels infants i adolescents que es troben en situació d’alta vulnerabilitat, a través de programes i projectes on mitjançant l’esport es doni un recolzament integral en temes d’educació, assistència sanitària, nutrició i recolzament psicosocial, principalment en els sectors socials més desfavorits de la nostra societat, així com a les seves famílies. En aquest sentit, el projecte FutbolNet, liderat per la Fundació Barça, pretén implementar experiències de desenvolupament humà i social en barris de ciutats catalanes, identificats com a prioritaris per a intervenció social i comunitària.
IV. A dia d’avui, és voluntat de la Diputació, dins el marc de les competències pròpies que li atribueix l’article 36, apartat d) de la Llei 7/1985, de 2 d’abril, reguladora de les bases de règim local, i considerant que les actuacions a les que es refereix el present conveni, són subvencionables, ja que són activitats d’interès social i generadores d’hàbits saludables per a la població en general, col·laborar amb la Fundació Barça perquè el projecte FutbolNet, amb les lògiques adaptacions a la realitat social del territori, es pugui implementar a diferents municipis de les comarques de Lleida.
V. La Diputació i la Fundació Barça pretenen, mitjançant el projecte FutbolNet, intentar evitar influències negatives, com poden ser, les drogues, l’alcoholisme i la violència, incidir en la higiene, hàbits saludables, interculturalitat, igualtat de gènere, solidaritat, absentisme i fracàs escolar, convivència familiar i integració social.
VI. És per tot això acabat d’exposar que la Diputació, la Fundació Barça i l’Ajuntament signen aquest conveni de col·laboració, que es regirà pels següents
Pactes
Primer. Objecte del conveni
L’objecte d’aquest conveni és establir el marc de col·laboració entre la Diputació, l’Ajuntament i la Fundació Barça pel desenvolupament del projecte FutbolNet, a la ciutat de Solsona, durant els mesos de setembre de 2020 a juny de 2021.
Segon. Compromisos de la Diputació
La Diputació es compromet a col·laborar amb el desenvolupament del projecte FutbolNet, mitjançant una aportació de 20.000 euros, a la Fundació Barça, perquè sigui destinada per la Fundació Barça a despeses derivades de la implementació del projecte FutbolNet a la ciutat de Solsona. El cost total del projecte a la ciutat de Solsona es de 30.000 euros. En concret, l’aportació es destinarà a activitats del programa extraescolar gratuït del projecte FutbolNet.
L’aportació s’imputarà a la partida 2020 049 311 4800017 del pressupost de la Diputació de Lleida, any 2020.
S’annexa al present conveni com Annex I, detall del pressupost de la Fundació Barça a destinar al projecte FutbolNet, al municipi de Solsona.
Tercer. Compromisos de l’ Ajuntament
L’Ajuntament es compromet a col·laborar amb el desenvolupament del projecte FutbolNet. Així, es compromet a:
1. Facilitar l’ús d’un equipament esportiu adient per la realització d’activitats de caràcter educatiu i esportiu, durant dos dies a la setmana, durant les setmanes de duració del projecte.
Quart. Compromisos i obligacions de la Fundació Barça
1. La Fundació Barça es compromet a col·laborar amb el desenvolupament del projecte FutbolNet. Per tal de fer efectiva la present col·laboració, es concreten les següents línies d’actuació:
2. Proporcionar recolzament econòmic que es destinarà a cobrir les activitats incloses al projecte FutbolNet. L’aportació econòmica consistirà en un pagament total de 10.000,00 €. El cost total del projecte a la ciutat de Solsona es de 30.000,00 €.
3. Coordinar tècnicament el projecte FutbolNet mitjançant l’aportació de referents tècnics experts per tal de donar suport metodològic en la implementació de les activitats.
4. Implementar el projecte FutbolNet, mitjançant una entitat de caràcter social, qui s’encarregarà de l’execució de les activitats educatives incloses al projecte.
5. Contractar una assegurança que cobreixi tots els participants en projecte FutbolNet.
Són obligacions de la Fundació Barça, les següents:
1. Executar les activitats objecte del conveni.
2. Justificar la realització de l’activitat i el compliment de la finalitat prevista al conveni.
3. Acceptar les actuacions de comprovació i control financer de la Diputació de Lleida i altres entitats de control competents, amb el compromís d’aportar la documentació que sigui requerida.
4. Disposar dels llibres comptables, registres diligenciats i demès documentació en funció de la legislació sectorial d’aplicació.
5. Conservar els documents justificatius de l’aplicació dels fons rebuts, amb la finalitat de facilitar les actuacions de comprovació i control.
6. Acreditar que es troba al corrent del compliment de les obligacions tributàries i de Seguretat Social.
7. Procedir al reintegrament dels fons rebuts en els supòsits previstos per l’article 37 de la Llei general de subvencions.
8. Acreditar, davant la Diputació de Lleida, les retribucions de llurs òrgans de direcció o administració, a l’efecte de fer-les públiques, en aplicació de l’article 15.2. de la Llei 19/2014, del 29 de desembre, de transparència, accés a la informació pública i bon govern.
9. Acreditar el compliment de les obligacions establertes per la Llei 26/2015, de 28 de juliol, de modificació del sistema de protecció a la infància i l’adolescència, pel que fa a professions, oficis i activitats que impliquin contacte amb menors.
10. Complir amb l’obligació de donar publicitat i difusió de la col·laboració de la Diputació de Lleida.
A les obligacions 8a, 9a i 10a se’ls hi donarà compliment, en el moment de presentar la justificació de l’actuació subvencionada, mitjançant la presentació de les corresponents declaracions, segons els models normalitzats de la Diputació de Lleida.
Cinquè. Justificació i pagament de la subvenció
L’aportació de la Diputació de Lleida es farà efectiva, en tot cas, prèvia justificació de la despesa per un import igual o superior al pressupost de l’activitat a subvencionar.
Les despeses a justificar seran les imputables a l’activitat objecte de la subvenció.
Per a la justificació de l’actuació, caldrà presentar el compte justificatiu de l’actuació, segons model normalitzat per la Diputació, que comprèn:
1. Declaració de realització de l’actuació.
2. Memòria de realització de l’actuació.
3. Memòria econòmica de l’actuació.
4. Factures o altres documents equivalents acreditatius de l’execució de l’activitat en original o fotocòpia compulsada expedits a nom de la Fundació Barça.
L’IVA dels justificants quedarà exclòs de la subvenció si el beneficiari no és el consumidor final i se’l pot deduir.
El termini per presentar la justificació de les despeses s’estendrà fins al 31 de desembre de 2021.
Si una vegada realitzada l’actuació la despesa efectivament realitzada és inferior a la determinada com a pressupost de l’activitat al pacte segon del conveni, la Fundació Barça, en el moment de presentar la justificació, podrà sol·licitar la modificació del pressupost de l’activitat.
La Presidència de la Diputació de Lleida, amb la finalitat de garantir el cobrament íntegre de la subvenció, podrà acordar la reducció del pressupost mitjançant resolució expressa que serà simultània amb l’acord d’aprovació de la justificació de l’activitat.
Amb la finalitat de donar compliment al que disposa la normativa general de subvencions, la Fundació Barça autoritza a la Diputació de Lleida perquè pugui sol·licitar les certificacions acreditatives del compliment de les obligacions tributàries i de la Seguretat Social.
Sisè. Comissió de seguiment
Per tal de coordinar la present col·laboració, es constitueix una comissió tècnica de seguiment del present conveni, que estarà formada per:
- Un representant de la Diputació
- Un representant de l’Ajuntament
- Un representant de la Fundació Barça
La Comissió de seguiment es reunirà com a mínim una vegada a l’any.
La Comissió de seguiment avaluarà les necessitats de revisió del present conveni i, en el seu cas, adequar les seves clàusules a les noves realitats que puguin sorgir durant la seva vigència i resoldrà els possibles problemes d’interpretació i compliment en relació amb els compromisos adquirits en el marc del conveni.
Setè. Ús de logos i signes distintius
La Fundació Barça faculta a la Diputació i a l’Ajuntament per poder utilitzar el logotip de la Fundació Barça i/o del FC Barcelona, així com altres signes distintius de la seva propietat per a fer difusió del projecte FutbolNet en el marc d’aquesta col·laboració, prèvia sol·licitud al FC Barcelona i a la Fundació Barça i sota la seva autorització expressa, única i exclusivament durant el període de vigència del present conveni de col·laboració. Per tant, el present conveni no suposa per part de la Fundació Barça transferència de cap tipus de titularitat de la propietat intel·lectual i industrial a la Diputació i l’ Ajuntament.
En aquest sentit, sense el previ consentiment de la Fundació Barça, la Diputació i l’Ajuntament no faran ús no autoritzat per part de la Fundació Barça, ni de cap altra manera compartiran els continguts i/o materials propietat del FC Barcelona i la Fundació Barça, amb tercers.
En tot cas, qualsevol ús dels drets de propietat intel·lectual i/o industrial titularitat del FC Barcelona i de la Fundació Barça, requerirà la prèvia autorització expressa i escrita d’aquesta.
Vuitè. Roba de joc
A efectes d’aconseguir un alt grau d’homogeneïtat i uniformitat en temes d’imatge, les parts acorden que la Fundació Barça subministrarà, a tots/es els/les nens/es i als entrenadors, a càrrec de l’aportació realitzada per les parts, un set amb roba de caràcter esportiu, incorporant les marques, noms comercials i logos que prèviament hagin pactat.
Novè. Publicitat derivada del conveni
Les parts es comprometen a consensuar prèviament la utilització de les seves imatges institucionals i altres elements distintius en les accions de publicitat i de difusió, derivades única i exclusivament del compliment del present conveni i només durant el seu període de vigència.
En aquest sentit, la utilització en qualsevol suport de la denominació social, nom comercial, marca, logotip, imatge o altres elements distintius per qualsevol de les parts, requerirà la prèvia acceptació expressa del titular corresponent.
Per l’exposat anteriorment el present conveni no constitueix, en cap forma, transferència o autorització d’ús del patrimoni marcari o d’exclusiva de cap de les parts, per la qual cosa, i sense perjudici de l’autorització genèrica que es confereix al present conveni, qualsevol ús dels drets de propietat intel·lectual i/o industrial titularitat de cadascuna de les parts requerirà la prèvia autorització expressa i escrita d’aquestes.
A la finalització d’aquest conveni les parts vindran obligades a cessar immediatament en l’ús de la imatge, nom o logotip que cadascuna de les parts estiguessin fent de l’altre per raó d’aquest conveni.
Desè. Difusió del conveni
Les parts convindran la difusió pública de la signatura del present conveni, en els suports publicitaris o mitjans informatius que acordin mútuament, de forma expressa i per escrit, així com el contingut de l’ esmentada difusió.
El contingut de les activitats, actes, i esdeveniments que siguin objecte del present conveni i, els quals s’acordi difondre, hauran de ser pactats prèviament per les parts, i autoritzats expressament per aquestes, així com també el suport, format o mitjà a través del qual es durà a terme, sense que un cop acordat el mateix, sigui possible modificar-lo, transformar-lo, ni alterar-lo.
Onzè. Duració del conveni
Les parts convenen que la duració del present conveni s’estendrà durant els mesos de setembre de 2020 a juny de 2021, en conseqüència, la seva validesa i efectes computaran des del dia 1 de setembre de 2020 fins el dia 30 de juny de 2021, independentment de la data de la seva signatura.
La finalització de la vigència del present conveni suposarà l’acabament de totes les obligacions entre les parts previstes en el mateix, a excepció de les de confidencialitat, i la de prohibició d’ús de les dades de la Fundació Barça i del FC Barcelona de les quals pogués disposar la Diputació i l’Ajuntament, així com el deure de destrucció de les mateixes.
El present conveni podrà ser objecte de pròrroga quan així ho decideixin les parts i ho documentin mitjançant acord exprés i escrit signat abans de l’acabament de la seva vigència.
Dotzè. Denúncia o modificació del conveni
Les parts podran denunciar o modificar el present conveni en qualsevol moment per acord de totes les parts. De comú acord entre les parts, es podrà modificar el present conveni en allò que fos adient per una millor execució del projecte FutbolNet. Qualsevol modificació del present conveni haurà de ser per escrit.
Qualsevol transgressió de les estipulacions d’aquest conveni, permetrà a la part perjudicada optar pel compliment o la resolució, així com els danys i perjudicis que en el seu cas s’hagin pogut ocasionar.
Tretzè. Protecció de dades
Les parts fan constar de manera expressa que s’abstindran de fer cap mena de tractament de les dades personals de que disposin com a conseqüència d’aquest conveni, llevat d’aquell que sigui estrictament necessari per les finalitats del mateix. En aquests sentit es comprometen, especialment, a no cedir a tercers les dades esmentades o els arxius que les contenen, així com a guardar estricta confidencialitat sobre les mateixes.
El tractament de les dades personals necessàries per a l'execució d'aquest conveni, o bescanviades entre les parts a aquesta finalitat, es realitzarà d’acord amb la legislació vigent: Reglament (UE) 2016/679 General de Protecció de Dades (RGPD) i la Llei orgànica 3/2018, de 5 de desembre, de protecció de dades de caràcter personal i garantia dels drets digitals (LOPDGDD).
Catorzè. Revocació de l’atorgament de la subvenció
La Diputació podrà iniciar el corresponent expedient de revocació, total o parcial, de l’atorgament de la subvenció a què es refereix aquest conveni, en el supòsit que la Fundació Barça incompleixi les obligacions derivades del mateix.
En el seu cas, l’expedient de revocació s’iniciarà amb el requeriment previ a que es refereix l’article 70.3 del Reglament general de subvencions, aprovat per Reial decret 887/2006, de 21 de juliol, i es tramitarà de conformitat amb els articles 97 i següents de l’ esmentada disposició.
Quinzè. Jurisdicció
Les parts faran tot el possible, mitjançant la comissió de seguiment, per resoldre amistosament qualsevol conflicte, controvèrsia o reclamació derivat de la interpretació o execució del present conveni.
En cas de conflicte, controvèrsia o reclamació derivat d’aquest conveni, i que no sigui possible solucionar de forma amistosa entre les parts, les qüestions de litigi que poguessin sorgir respecte al compliment del mateix, seran sotmeses a la jurisdicció contenciosa administrativa.
Setzè. Compliment normatiu
Les Parts s’obliguen a complir els termes i condicions relatius al compliment normatiu (valors ètics, drets humans, imatge i reputació corporativa, anticorrupció, blanqueig de capitals, menors, etc.) que es recullen i detallen a l’Annex II, i que s’acompanya al present conveni, formant part integral del mateix a tots els efectes.
Dissetè. Normativa d’aplicació
En tot allò no previst en les pròpies clàusules del conveni, seran d’aplicació les normes reguladores de l’atorgament de subvencions directes de la Diputació de Lleida i dels seus organismes autònoms previstes a les bases d’execució del pressupost, la Llei 38/2003, de 17 de novembre, general de subvencions, el Reglament de desplegament d’aquesta llei, aprovat per Reial decret 887/2006, de 21 de juliol i la Llei 40/2015, d’1 d’octubre, de Règim jurídic del sector públic.
Les parts accepten les clàusules precedents, i en prova de conformitat, signen aquest document en la data indicada a la darrera signatura.
Annex I
Pressupost
Coordinació metodològica
11.020,00 €
Equip educatiu
12.500,00 €
Material i equipacions
2.540,00 €
Visita estadi i museu i Desplaçaments
1.300,00 €
Festivals
1.750,00 €
Comunicació
250,00 €
Formació
140,00 €
App-seguiment i avaluació
500,00 €
Total
30.000,00 €
Annex II
Compliment normatiu
La Fundació Privada Futbol Club Barcelona (en endavant, el “Fundació Barça”) declara i manifesta complir amb totes les polítiques de compliment normatiu que es descriuen a continuació, comprometent-se i obligant-se la Contrapart que subscriu el Conveni al qual s’incorpora el present Annex (en endavant, la Contrapart) al compliment de les mateixes.
Clàusula 1. Compliment normatiu
1. La Contrapart i, en cas de tractar-se d’una persona jurídica, qualsevol dels seus administradors, directius, empleats o agents involucrats en l’execució de l’objecte del Conveni s'obliguen a desenvolupar la seva activitat d'acord amb la legislació vigent que li sigui aplicable en cada moment al seu negoci i en qualsevol jurisdicció (la “Normativa Aplicable”), observant un elevat grau de comportament ètic en les seves actuacions. Així mateix, és responsabilitat de la Contrapart conèixer la Normativa Aplicable, prendre les mesures per assegurar el seu compliment i sol·licitar assessorament i / o ajuda jurídica sempre que fos necessari.
2. La Contrapart es compromet a que les pautes de conducta establertes a les presents clàusules contractuals es compleixen en totes les seves entitats filials, en cas de disposar-ne, i també respecte a aquelles sobre les quals la Contrapart disposa d’un control efectiu o de la seva gestió en resulta responsable.
3. La Contrapart s'obliga a no col·laborar amb tercers en la violació de cap norma ni participar en cap actuació que, tot i ser legal, pugui comprometre el respecte al principi de legalitat, danyar la reputació de la Fundació Barça i/o del FC Barcelona, o perjudicar la percepció que d'aquests tenen els seus socis, aficionats i altres grups d'interès.
4. La Contrapart manifesta i garanteix a la Fundació Barça que:
a. ni la Contrapart ni, si és el cas, els seus administradors, directius, empleats o agents involucrats en l’execució de l’objecte del Conveni han estat condemnats per cap delicte en relació amb els negocis o assumptes de la Contrapart;
b. la Contrapart no ha estat condemnada penalment en sentència ferma com a persona jurídica per cap delicte en relació amb els negocis o assumptes similars;
c. en el supòsit que la Contrapart es trobi en un procediment judicial obert o bé hagi estat condemnada com a persona jurídica en sentència no ferma o recurrible per delictes relacionats amb els negocis o assumptes similars, serà comunicat immediatament a la Fundació Barça per al seu coneixement;
d. no té coneixement ni ha rebut cap notificació per part de cap autoritat governamental o d’un tercer relativa a cap mena d’incompliment de la Normativa Aplicable per part de la Contrapart; i
e. no s’ha produït cap esdeveniment ni existeix cap circumstància que pugui constituir un incompliment de la Normativa Aplicable per part de la Contrapart.
5. La Contrapart s’obliga a adoptar i implementar de manera efectiva un Model de Prevenció de Delictes que compleixi amb els requisits que estableix l’article 31 bis del Codi Penal espanyol, o qualsevol altre procediment necessari per a prevenir la comissió de delictes en qualsevol jurisdicció en la qual la Contrapart dugui a terme els seus negocis.
6. La Contrapart ha d’adoptar i mantenir, durant la vigència d’aquest Conveni, les seves pròpies polítiques i procediments per tal de garantir el compliment amb la Normativa Aplicable i amb aquestes Clàusules. En tot cas, aquestes polítiques i procediments han de respectar estàndards de compliment ètic semblants als de la Fundació Barça.
Clàusula 2. Valors ètics
1. La Contrapart assegura que disposa d’un model de conducta empresarial ètic, responsable i basat en el compliment de les corresponents legislacions que resultin d’aplicació.
2. La Contrapart i qualsevol dels seus administradors, directius, empleats o agents involucrats l’execució de l’objecte del Conveni, amb l’objectiu de garantir que la seva actuació complirà uns estàndards de compliment ètic conforme a la legalitat, i amb independència de disposar d’un Codi Ètic propi, declara tenir coneixement i adherir-se als valors ètics de la Fundació Barça disposats al seu Codi Ètic i de Conducta, a efectes de respectar i actuar de conformitat a l’esmentat document. El Codi Ètic i de Conducta es troba disponible a la pàgina web oficial de la Fundació Barça.
3. La Contrapart i qualsevol dels seus administradors, directius, empleats o agents involucrats en l´execució de l´objecte del Conveni es compromet a no cooperar en les activitats d’associacions il·lícites, entenent per tals:
a. Les que tinguin por objecte cometre algun delicte o promoure la seva comissió.
b. Les que, àdhuc tenint por objecte una fi lícita, emprin mitjans violents per a la seva consecució.
c. Les organitzacions de caràcter paramilitar.
d. Les que fomenten, promoguin o inciten directa o indirectament a l'odi, hostilitat, discriminació o violència contra persones, grups o associacions por raó de la seva ideologia, religió o creences, la pertinença dels seus membres o d'algun d'ells a una ètnia, raça o nació, el seu sexe, orientació sexual, situació familiar, malaltia o discapacitat.
Clàusula 3. Drets Humans
1. La Contrapart s’obliga en tot moment a respectar els drets humans internacionalment reconeguts, que abasten els drets enunciats a la Carta Internacional de Drets Humans, el Pacte Mundial de les Nacions Unides i els principis relatius als drets establerts a la Declaració de l’Organització Internacional del Treball.
2. La Contrapart, amb l’objectiu de respectar i protegir els esmentats drets humans i a títol il·lustratiu però no exhaustiu, es compromet a respectar el següent:
a. Prohibició del treball forçat.
b. Prohibició del treball infantil.
c. Prohibició de la discriminació.
d. Respecte per la llibertat d’associació i negociació col·lectiva dels treballadors.
e. Prohibició d’abús o tracte inhumà.
f. Assegurar que les condicions i l’entorn de treball (salaris, jornada labora, protecció de la maternitat, foment d’un ambient de treball segur, entre d’altres) són coherents amb les normes laborals internacionals d’aplicació.
Clàusula 4. Imatge i reputació corporativa
1. La Contrapart i qualsevol dels seus administradors, directius, empleats o agents involucrats en l´execució de l´objecte del Conveni es comprometen a tenir una especial cura en qualsevol intervenció pública relacionada amb la Fundació Barça i/o el FC Barcelona.
2. La Contrapart ha de comptar amb l’autorització expressa i prèvia de la Fundació Barça per a intervenir davants els mitjans de comunicació, participar en jornades professionals o seminaris i en qualsevol altre esdeveniment que pugui tenir una difusió pública relacionada amb la Fundació Barça.
3. La Contrapart vetllarà per tal que la informació publicada a xarxes socials sobre la Fundació Barça i/o el FC Barcelona sigui veraç, íntegra i respectant els seus valors en tot moment, amb l’objectiu d’evitar un mal reputacional a la Fundació Barça i/o del FC Barcelona. En qualsevol cas, tota informació relativa a la Fundació Barça i/o al FC Barcelona publicada a xarxes socials per part de la Contrapart hauran de ser en el seu nom propi i mai en nom de la Fundació Barça ni/o del FC Barcelona.
4. La Contrapart es compromet a no promoure, constituir, organitzar, dirigir o formar part de cap organització que alteri l’ordre constitucional o desestabilitzar el funcionament de les institucions polítiques o de les estructures econòmiques o socials de cap Estat, ni alterar la pau pública o desestabilitzar el funcionament d’una organització internacional.
5. La Contrapart declara no enaltir el terrorisme ni faltar el respecte a les víctimes del terrorisme, així com també es compromet a no difondre públicament missatges o consignes amb la finalitat d’incitar a tercers a la comissió d’algun dels delictes de terrorismes tipificats a la legislació vigent, o que per motiu del seu contingut siguin idonis de ser-ho considerats.
Clàusula 5. Conflicte d’interessos
1. En el cas d’existir un conflicte d’interessos, tant real com potencial, durant la vigència del Conveni, la Contrapart i qualsevol dels seus administradors, directius, empleats o agents involucrats en lexecució de lobjecte del Conveni es compromet a prendre les mesures raonables per a complir l’objecte del mateix, així com continuar amb la seva activitat de negoci sempre tenint present que els interessos d’ambdues parts han de ser salvaguardats.
2. La Contrapart es compromet a comunicar a la Fundació Barça qualsevol circumstància que pugui implicar un conflicte d’interessos que l’afecti, a efectes que la Fundació Barça pugui prendre una decisió fundada en relació a la situació sobrevinguda.
Clàusula 6. Anticorrupció
1. La Contrapart i qualsevol dels seus administradors, directius, empleats o agents involucrats en l’execució de l’objecte del Conveni hauran de complir, durant la vigència del mateix, amb la normativa referent a la lluita contra la corrupció que resulti aplicable, incloent el Codi Penal espanyol, la US Foreign Corrupt Practices Act i la UK Bribery Act, així com qualsevol altra normativa internacional, nacional, estatal o local aplicable en relació amb la corrupció en els negocis, el suborn de funcionari públic, el tràfic d’influències i la malversació (la “Normativa Anticorrupció Aplicable”).
2. La Contrapart manifesta i garanteix a la Fundació Barça que ni la Contrapart ni qualsevol dels seus administradors, directius, empleats o agents involucrats en l’execució de l’objecte del Conveni:
I. ha ofert, promès, realitzat, sol·licitat o acceptat, ni oferiran, prometran, realitzaran o sol·licitaran, autoritzaran o acceptaran, directa o indirectament, qualsevol benefici o avantatge injustificat, suborn, pagaments no oficials o altres pagaments indeguts (facilitation payments) o il·legals a persona alguna que tingui relació amb aquest Conveni o qualsevol activitat relacionada amb el mateix;
II. ha ofert, promès, realitzat o autoritzat de forma corrupta i no oferirà, prometrà, realitzarà o autoritzarà de forma corrupta el pagament, regals en efectiu o cosa de valor directa o indirectament a un Funcionari Públic o Equivalent o a una altra persona amb la finalitat de: (I) influenciar sobre qualsevol acte o decisió del Funcionari Públic o Equivalent, en l’exercici del seu càrrec; (II) influenciar a que el Funcionari Públic o Equivalent realitzi una actuació en contra dels seus deures legals; (III) obtenir una avantatge indegut; (IV) induir al Funcionari Públic o Equivalent a influenciar l’acte o decisió de l’administració pública per afavorir a la Contrapart y/o a la Fundació Barça a aconseguir, retenir negocis o assegurar-se un avantatge indegut, incloent llicències, permisos, autoritzacions governamentals o qualsevol decisió relacionada amb aquest Conveni o qualsevol activitat relacionada;
III. ha influenciat ni tractat d’influenciar, ni ho intentarà en un futur, a un Funcionari Públic o Equivalent, aprofitant la seva relació personal amb aquest amb la finalitat d’obtenir un favor o tracte preferent en relació amb aquest Conveni o qualsevol activitat relacionada amb aquest.
A efectes d’aquesta Clàusula, tenen la consideració de Funcionari Públic o Equivalent:
· funcionaris o empleats de les Administracions Públiques de tots els nivells, amb independència de la capacitat que tinguin per adoptar decisions o de l’antiguitat;
· funcionaris o empleats de les empreses estatals o subjectes a control estatal, incloent, entre altres, les empreses de propietat estatal;
· funcionaris o empleats de les organitzacions internacionals públiques (com per exemple, el Banc Mundial o les Nacions Unides i els seus organismes especialitzats);
· representants o persones que exerceixen funcions oficials per les Administracions Públiques, empreses estatals o subjectes a control estatal i les organitzacions internacionals de caràcter públic; o
· membres de partits polítics, els seus empleats i representants i candidats a càrrecs públics o polítics.
3. La Contrapart s’obliga a basar les seves relacions amb el sector públic i privat en els principis de transparència i igualtat d’oportunitats, així com a descartar qualsevol actuació orientada a aconseguir un avantatge davant dels competidors que es basi en un acte il·lícit.
4. A efectes d’evitar conductes il·lícites que puguin implicar infraccions en la normativa sobre corrupció, suborn i/o tràfic d’influències, la Contrapart s’obliga a ser especialment diligent per tal d’evitar qualsevol tipus d’interferència o influència que pugui alterar la imparcialitat i objectivitat, procedeixi de clients, proveïdors, intermediaris o qualsevol altre tercer, amb l’objectiu d’influir en les seves decisions empresarials; obligació que afecta de manera especial a aquells que han de prendre decisions sobre la contractació de béns, subministraments i/o serveis.
5. La Contrapart es compromet a no influir sobre la voluntat de persones alienes a l’organització per a obtenir algun benefici mitjançant l’ús de pràctiques no ètiques.
Clàusula 7. Sancions Internacionals, Blanqueig de Capitals i Finançament del Terrorisme
1. La Contrapart i qualsevol dels seus administradors, directius, empleats o agents involucrats en l’execució de l’objecte del Conveni hauran de respectar escrupolosament, durant la vigència del mateix, els règims de sancions econòmiques o al comerç, promulgats pel Consell de Seguretat de les Nacions Unides, la Unió Europea, els Estats Membres de la Unió Europea, els Estats Units d’Amèrica (entre d’altres, la OFAC -Office of Foreign Assets Control del US Department of Treasury-, el Departament de Comerç i el Departament d’Estat), o qualsevol altre país, organització internacional o entitat governamental (el “Règim de Sancions”).
2. La Contrapart manifesta i garanteix a la Fundació Barça que ni la Contrapart ni qualsevol dels seus administradors, directius, empleats o agents involucrats en l’execució de l’objecte del Conveni:
(a) és una Persona Designada, ni (b) ha realitzat i/o està duent a terme negocis o activitats per compte o en benefici d’una Persona Designada, o que d’alguna forma poguessin implicar una col·laboració amb una Persona Designada, ni en durà a terme durant la vigència d’aquest Conveni.
A efectes d’aquesta Clàusula, té la consideració de "Persona designada", qualsevol persona física o jurídica que estigui inclosa en, o que sigui propietat o estigui controlada per una persona física o jurídica que estigui inclosa en, o que actuï en nom d'una persona jurídica inclosa en: (I) les llistes de persones nacionals especialment designades (Specially Designated Nationals i Blocked Persons) que manté la OFAC (Office of Foreign Affairs Controls), la llista de sancions per la no proliferació (Non-proliferation Sanctions Lists) del Departament d'Estat dels Estats Units, o la llista de persones denegades (Denied Persons) del Departament de Comerç dels Estats Units; (II) la llista consolidada de persones, grups o entitats subjectes a les sancions financeres de la Unió Europea; (III) la llista consolidada del Consell de Seguretat de les Nacions Unides; i (IV) qualsevol altra llista equivalent o anunci públic de designacions de persones subjectes a sancions o qualsevol persona física o jurídica objecte de sancions comercials o econòmiques nacionals, regionals o internacionals imposades per part de qualsevol organisme o entitat.
I. no té coneixement ni ha rebut cap notificació per part de cap autoritat governamental o d’un tercer en relació amb qualsevol incompliment del Règim de Sancions;
II. no està involucrat o ha estat involucrat en cap operació que eviti o incompleixi o tingui com a finalitat evitar o incomplir, directa o indirectament, el Règim de Sancions.
3. La Contrapart es compromet a complir plenament durant la vigència d’aquest Conveni amb tota la normativa aplicable relativa a la prevenció del blanqueig de capitals i el finançament del terrorisme que li sigui aplicable.
Clàusula 8. Menors
En el supòsit que l’execució del present Conveni suposi treballar i/o entrar en contacte amb menors d’edat:
1. La Contrapart i els seus Professionals s’obliguen a observar i complir les disposicions del Codi de conducta de Professionals en relació amb els menors de la Fundació Barça, el qual es facilitarà, quan resulti aplicable, en el moment de signatura del present Conveni. Així mateix, la Contrapart haurà d’acreditar la signatura d’aquest codi per part dels seus professionals que puguin estar en contacte amb menors d’edat.
2. La Contrapart s’obliga a establir les mesures necessàries per prevenir i detectar qualsevol tipus de situació que pugui suposar un risc per a la integritat física, psíquica i sexual dels menors. En particular, en compliment del que preveu l’article 13 de la Llei Orgànica 1/1996 de 15 de gener de protecció jurídica del menor, en la redacció establerta a la Llei 26/2015 de 28 de juliol, de modificació del sistema de protecció de la infància i l’adolescència, la Contrapart s’obliga a sol·licitar anualment el Certificat d’Antecedents Penals de Naturalesa Sexual o document anàleg del seu país d’origen, als seus professionals i col·laboradors de qualsevol classe que estiguin en contacte amb menors.
3. La Contrapart s’obliga a establir les mesures necessàries per detectar i informar d’aquelles situacions de risc que puguin afectar als menors.
Clàusula 9. Incompliment
1. La Contrapart haurà de notificar immediatament a la Fundació Barça qualsevol incompliment de qualsevol dels seus deures i obligacions derivats de la Normativa Aplicable i de les Clàusules del present annex. En aquest cas, la Fundació Barça es reserva el dret a requerir a la Contrapart que apliqui les mesures correctives necessàries.
2. La Fundació Barça es reserva el dret a dur a terme avaluacions i inspeccions necessàries la Contrapart amb la finalitat de verificar el compliment de la Contrapart amb la Normativa Aplicable i/o aquestes Clàusules. La Contrapart accepta i es compromet a cooperar de bona fe amb la Fundació Barça i els seus advocats, auditors i representants en la realització d’aquestes avaluacions i inspeccions.»


CULTURA
	Expedient 1857/2020. Amisol – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per Albert Casadesús i Roca, responsable de comunicació i màrqueting de l'Associació Amisol, amb NIF núm. G25021338, en què demana permís per ocupar l'espai del monument de la plaça del Camp per poder muntar un arbre de Nadal de palets durant la setmana del 14 de desembre; també demana la col·laboració de la brigada municipal per a poder realitzar el muntatge d'aquest arbre i el transport dels palets;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que s'autoritza l'ocupació de l'espai de la plaça del Camp per poder muntar un arbre de Nadal de palets però l'entitat no podrà disposar del personal de la brigada municipal per al muntatge d'aquest arbre ni pel transport dels palets.


	Expedient 1899/2020. Centre Sanitari del Solsonès, FPC – utilització Sala Polivalent

	Favorable
	Tipus de votació: unanimitat

	Vista la sol·licitud presentada i subscrita per Juan Campus García, director mèdic del Centre Sanitari del Solsonès, FPC, amb CIF núm. V25247577, en què demana poder utilitzar el vestíbul de la Sala Polivalent els dies 3 i 4 de desembre, de les 10.00 a les 14.00 hores, per dur a terme un cribratge a la població del Solsonès amb testos antigènics ràpids;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. S’ha d’especificar exactament l’hora d’entrada i l’hora de sortida de l’activitat per poder fer l’ús adequat de les instal·lacions i respectar rigorosament aquests horaris i l’horari del tècnic. 


GOVERNACIÓ
	Expedient 1949/2019. Centre Sanitari del Solsonès, FPC – targes reserva estacionament

	Favorable
	Tipus de votació: unanimitat

	Vista la sol·licitud presentada i subscrita per Juan Campus i García, director mèdic del Centre Sanitari del Solsonès, FPC, en què demana autorització per poder aparcar de professionals sanitaris del Centre, a la zona reservada ubicada davant del mateix equipament;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l'autorització sol·licitada als professionals sanitaris que es detallen.


	Expedient 1876/2020. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1878/2020. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1875/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 1898/2020. Aprovació dels padrons fiscals corresponents al 3r trimestre de 2020 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del tercer trimestre de l’any 2020;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents:
1. Aprovar els padrons fiscals corresponents al tercer trimestre de l’any 2020 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades  del 21 de desembre de 2020 al 22 de febrer de 2021, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 1883/2020. Permís per formació

	Favorable
	Tipus de votació: unanimitat

	Vista la sol·licitud de permís per formació per assistir a la sessió "Jornada de Suport Professional sobre indefinicions i dubtes d'interpretació del planejament municipal, amb l'AASAP", organitzada pel Col·legi d'Arquitectes de Catalunya, en la modalitat en línia, el dia 1 de desembre, de les 11.00 a les 13.00 hores;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Una vegada finalitzada la formació caldrà fer arribar el certificat corresponent.


URBANISME
	Expedient 1786/2020. Llicència urbanística – ampliar la xarxa de gas natural i donar servei a nous clients

	Favorable
	Tipus de votació: unanimitat

	Vista la sol·licitud de llicència d’obres per ampliar la xarxa de gas natural i donar servei a nous clients a l'edifici del carrer de Sant Llorenç a partir de la xarxa existent, (exp. Mn2020/102);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Els paviments afectats seran reposats amb paviments de les mateixes característiques que els destruïts. La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R.C.: 20N/mm2, ME B500T 20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R.C.: 20N/mm2 i damunt es col·locarà el panot, en el cas d’acabat en formigó vist se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de forma que s’assoleixi una compactació assimilable al 95% P.M.. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
· En tots els casos si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.) caldrà que se sol·liciti explícitament l’autorització i, en cas de qualsevol alteració en la mobilitat urbana, es posarà en consideració de la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i en general quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Els serveis municipals que es puguin malmetre durant l’execució de les obres, seran reparats pel servei municipal corresponent repercutint el seu cost a l’empresa sol·licitant de la llicència d’obres. En relació als serveis municipals es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes (Gas Natural disposa de la documentació amb tots els serveis públics de la ciutat).
· Tots els serveis privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local. Qualsevol incidència o alteració de les previsions inicials serà contrastada amb el Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· Es demana que l’empresa que executi les obres d’acord amb els condicionants de la llicència tingui a disposició de la inspecció municipal els albarans de compra del formigó.
· Abans de l'inici de l'obra cal incorporar a l'expedient l'assumeix de direcció tècnica de l’obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


 

	Expedient 1661/2020. Llicència urbanística – instal·lació d'un sistema de captació d'energia solar fotovoltaica d’autoconsum

	Desfavorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en una casa (ref. cadastral 25257A001002340000AK);
Vist l'informe emès pels Serveis Tècnics Municipals on s’informa desfavorablement la proposta tal i com es planteja, indicant:
· Que en Clau 22, on se situa l'edificació, no és permesa l’ocupació de terreny per a la implantació d’una instal·lació de captació d’energia solar fotovoltaica segons l’ordenança reguladora dels sistemes de captació d’energia solar fotovoltaica. En aquesta zona Clau 22 només és permesa la instal·lació de plaques sobre edificacions preexistents o que s’autoritzin en sòl no urbanitzable com pretén el sol·licitant. 
· Que hi ha una manca d’informació en la documentació aportada de les característiques, en relació a les dimensions del cobert on es vol emplaçar la instal·lació. 
· Que, tot i la manca d’informació, la seva instal·lació no s’ajusta a l’Ordenança reguladora dels sistemes de captació d’energia solar fotovoltaica. "Per cobertes inclinades, els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar un màxim del 30% de la superfície de la coberta." 
A proposta de l’alcalde i de la regidora delegada d’Urbanisme, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda denegar la llicència sol·licitada.


 

	Expedient 1901/2020. Abocament d'aigües residuals

	Favorable
	Tipus de votació: unanimitat

	Vist l'informe emès per l'arquitecta tècnica de l'Ajuntament de Solsona, de data 30 de novembre de 2020, s'ha tingut coneixements dels fets següents:
«En data 12 de novembre es visita el terreny pròxim a un habitatge unifamiliar, atès que s’hi han reportat males olors i hi ha indicis d’abocament d’aigües residuals domèstiques.
Es constata presencialment i fotogràficament que prop de l’habitatge hi ha una rasa a la qual aparentment s’hi aboquen les aigües brutes de l’habitatge situat a pocs metres.
Atès que l’habitatge es troba en sòl no urbanitzable i no es disposa de xarxa municipal de clavegueram propera on aquest es pugui connectar procediria la instal·lació d’una fossa sèptica per part del propietari, o el sistema de depuració d’aigües residuals més idoni, que recollís les aigües brutes generades, advertint que l’abocament d’aigües residuals a cel obert contravé la normativa i constitueix una infracció ambiental.
No consta que s’hagi presentat en aquest Ajuntament cap tipus de documentació sol·licitant permís per a l’abocament d’aigües residuals.»
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la propietat de l'habitatge unifamiliar, que ha de presentar la corresponent documentació per procedir a la instal·lació d'una fossa sèptica.


	Expedient 67/Mn.101.2013. Legalització d'un cobert i una barbacoa construïts 

	Favorable
	Tipus de votació: unanimitat

	Vist l'informe emès pels Serveis Tècnics Municipals en relació a l'expedient que es tramita per legalitzar un cobert i una barbacoa;
Vist que la Junta de Govern Local, en la sessió del dia 9 de març de 2015, acordà comunicar al sol·licitant que la documentació aportada, en resposta als requeriments fets, es considerava insuficient per demostrar que la construcció a legalitzar respectava els llindars a veïns i a carrer tal i com marca la normativa vigent atès que el cobert i la barbacoa construïts estan a tocar de la tanca posterior i lateral de la finca, llindant amb sòl no urbanitzable;
Vist que a dia d'avui la situació continua sent la mateixa i l'interessat no ha presentat en aquest Ajuntament cap documentació complementària que acrediti que es compleixen els requisits normatius exigibles per a la construcció que es pretén legalitzar;
A proposta de l'alcalde i de la regidora delegada d'Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a l’interesat que disposa del termini d'un mes, a comptar a partir de l'endemà de rebre la notificació del present acord, per presentar la documentació que acrediti que es compleixen els requisits normatius exigibles per a la construcció que es pretén legalitzar. Transcorregut aquest termini sense haver presentat la documentació requerida, s'iniciarà l’expedient corresponent per a construccions no autoritzades. 


VARIS
	Expedient 1854/2020. Eleccions al Parlament de Catalunya, 14 de febrer de 2021

	Favorable
	Tipus de votació: unanimitat

	Vist l'escrit tramés per l'Oficina del Cens Electoral de la Delegació Provincial de Lleida, en què demana que l'Ajuntament de Solsona fixi les taules i els locals electorals per dur a terme les eleccions al Parlament de Catalunya, el dia 14 de febrer de 2021, d'acord amb l'article 24.1 de la Llei orgànica 5/1985, de 19 de juny, de règim electoral general (LOREG);
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a l'Oficina del Cens Electoral de la Delegació Provincial de Lleida que el local electoral a Solsona on es duran a terme les eleccions al Parlament de Catalunya el dia 14 de febrer de 2021 serà la Sala Polivalent, situada a la plaça de l’U d’octubre, i les meses que hi haurà seran les següents:
- Mesa A - Districte 1 Secció 1
- Mesa B - Districte 1 Secció 1
- Mesa A - Districte 1 Secció 2
- Mesa B - Districte 1 Secció 2
- Mesa A - Districte 1 Secció 3
- Mesa B - Districte 1 Secció 3
- Mesa A - Districte 2 Secció 1
- Mesa B - Districte 2 Secció 1
- Mesa A - Districte 2 Secció 2
- Mesa B - Districte 2 Secció 2.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

